Bi vengdayîşê Têgêrayîşê Cinîyan ê Kurdan ê Ewropa  (TJK-E) verê Parlamentoyê Ewropa de tecrîdê serê Rayberê Şarê Kurdî Abdullah Ocalanî ame şermezarkerdene.
Kurdî û dostê înanê ke Meydanê Luxembourgî de ameyî têhet sere de CPT veng da dezgehanê eleqedaran ê Ewropa ke wa vera tecrîdê Îmraliyî bêveng memanê û  wezîfeyê xo bîyarî ca.
Çalakîye de pê pankart û sloganan azadîya Abdullah Ocalanî ameye waştene. Çalakwananê ke beyraqê PKKyî û fotografê Abdullah Ocalanî kirişti bi slogana “Ma pêro PKKyîj ê ” qîrayî.
Vervatoxa TJK-E Aytene Kaplan vera bêvengîya Parlamentoyê Ewropa hêrsê xo ard ziwan û vat: “Heta ke CPT eşkerayîye bido, ma do tim kuçeyan de bê. Rayberîye sebebe estbîyayîşê ma yo. Ma do pêro pîya ser bikewê.”
Çalakîye de vilaweke ameye wendene û bale ameye ser antene ke Abdullah Ocalan binê tecrîdê giranî de yo û nêeşkeno avûkat û merdimanê xo bivîno.
